Gr. 1’s van Wildernis blinkoog op 1ste skooldag | Netwerk24
11 Januarie 2017 11:07
Jana-Mari Grobbelaar (6), middel, Woensdag saam met haar ma, Amanda Grobbelaar by die Laerskool Hoekwil naby Wildernis. Links sit Anika Geldenhuys (6). Foto: Jackie KrugerMatthew Figland (6) en sy ma, Melanie Figland, Woensdag by die Laerskool Hoekwil. Foto: Jackie KrugerBlinkoog-gr.1’s het Woensdagoggend in kraakvars skooluniforms by die Primêre Skool VGK Touwsranten en die Laerskool Hoekwil, onderskeidelik in Touwsranten en Hoekwil naby Wildernis in die Suid-Kaap, opgedaag.Vir Jana-Mari Grobbelaar (6) is dit ’n groot dag. Haar pa, Flippie Grobbelaar, is die hoof van die Laerskool Hoekwil.“Sy sien daarna uit om by Pappa se skool te wees en natuurlik al die maatjies,” sê haar ma, Amanda Grobbelaar. Volgens haar ma wou Jana-Mari ook voor in die klas sit.By die skool se ingang het ’n groot wit en blou banier met die woorde “Welcome back” gepryk. Die nuwelinge is deur ouer leerlinge daar verwelkom.Die gr. 1’s, vergesel van hul ouers, het hul tasse voor die klaskamer van juffrou Estelle Nel staangemaak. Binne die klas het hulle hul sitplekke ingeneem en dadelik begin inkleur. Min trane was by die tjokkertjies te bespeur, maar van die ouers het baie aangedaan gelyk.“Dit is maar moeilik om hulle te laat gaan,” het van die ouers buite die klaskamer laat hoor.Shaylen Ruiters (6) saam met sy pa, Shane Ruiters (links) en sy ouma, Johanna Jikija Woensdag by die Primêre Skool VGK Touwsranten in Hoekwil naby Wildernis. Foto: Jackie KrugerDit lyk of hy huil, maar eintlik lag Stewan Mashati (6) Woensdag alte lekker by die Primêre Skool VGK Touwsranten in Hoekwil naby Wildernis. Foto: Jackie KrugerGr. 1’s en hul ouers van die Primêre Skool VGK Touwsranten in Hoekwil naby Wildernis stap Woensdag na die saal van die VGK-kerk waar die nuwelinge verwelkom is. Foto: Jackie KrugerBy die Primêre Skool VGK Touwsranten het Shaylen Ruiters (6) se familielede hom vroeg skool toe gebring.“Hy kon nie wag om skool toe te kom nie,” sê Estrulita Hardnick, ’n familielid. “Hy het selfs al sy skoolskoene voor die tyd aangehad.”Oor die inhoud van sy kosblik op sy eerste skooldag wou hy nie veel sê nie. “Dis ’n verrassing.”Nog ’n nuweling, die sesjarige Stewan Mashati, kon nie ophou lag nie. “Mamma, ek soek ’n bietjie koeldrank,” het hy gesê voordat hy sy tas neergesit het.Die gr. 1’s en hul ouers is op ’n byeenkoms in die saal van die VGK-kerk Touwsranten verwelkom. Gr. 1’s by dié skool sal op hul eerste dag al met e-leer wegval.
Gautengse skole vorder met laat plasings